אורית סון

אורית סון (נולדה ב-10 במרץ 1956) היא עורכת דין ישראלית. בין השנים 2007–2016 שימשה משנה לפרקליט המדינה לעניינים אזרחיים. קודם לכן שימשה פרקליטת מחוז ירושלים (אזרחי).

== ביוגרפיה ==
נולדה לאילנה וישראל אגרנט. מצד אביה היא נכדתו של שמעון אגרנט, הנשיא השלישי של בית המשפט העליון. בעלת תואר ראשון במשפטים מהאוניברסיטה העברית בירושלים. לאחר סיום לימודיה התמחתה בבית המשפט העליון בלשכתו של יצחק כהן, הנשיא השישי של בית המשפט העליון.

=== בפרקליטות המדינה ===
בשנת 1983 החלה סון לעבוד במחוז ירושלים של פרקליטות המדינה. תחילה עסקה בתחום הפלילי,<ref>[https://www.nli.org.il/he/newspapers/hadashot/1984/09/13/01/article/56?&dliv=none&e=-------he-20--1--img-txIN%7ctxTI--------------1 יקיר צור, נאשם חבורת עין כרם ישוחרר לחתונת אחות, 13 בספטמבר 1984]; </ref> וניהלה בין היתר את תיק בנק צפון אמריקה, שמנהליו ויו"ר הדירקטוריון שלו הורשעו. בהמשך שימשה ממונה על עניינים פליליים בפרקליטות מחוז ירושלים.

לאחר מכן עברה לתחום האזרחי ושימשה ממונה על עניינים אזרחיים בפרקליטות המדינה, וכחמש שנים מנהלת המחלקה האזרחית בפרקליטות המדינה. במסגרת תפקידה שימשה חברה בוועדת מילגרום,<ref></ref> ריכזה את הטיפול בנושא הקרקעות החקלאיות וחלוקת משאבי המדינה, הובילה את המהלך להקמת היחידה לתביעות אזרחיות, ריכזה את ההליכים האזרחיים נגד הרשות הפלסטינית וארגון הטרור חמאס, וכן את גיבוש עקרונות הפיצוי למגורים במסגרת חוק פינוי פיצוי ואת הטיפול בערעורים בנושא זה.

בספטמבר 2006, עם הקמת הפרקליטות האזרחית במחוז ירושלים, הועמדה סון בראשה.<ref></ref>

=== המשנה לפרקליט המדינה לעניינים אזרחיים ===
באוקטובר 2007 מונתה לתפקיד המשנה לפרקליט המדינה לעניינים אזרחיים.<ref></ref> במסגרת תפקידה שימשה חברה בוועדה בראשות שופט בית המשפט העליון (בדימוס) אליהו מצא בנושא הולדה בעוולה.<ref>[https://www.justice.gov.il/Pubilcations/NewsOld/Pages/VaadatMatza.aspx דו"ח וועדת מצא בנושא הולדה בעוולה], באתר משרד המשפטים</ref> עמדה בראשות צוות להתמודדות עם פלישות למקרקעי ציבור.<ref>משפט מפתח, [https://din-online.info/pdf/mmf3.pdf גיליון 3], דצמבר 2015, עמ' 161</ref> כן ניהלה את תשובת המדינה לבית המשפט העליון בעניינו של האסיר המחבל מוסטפא דיראני.<ref></ref> באותן שנים דווח כי שכרה היה מהגבוהים בפרקליטות המדינה.<ref></ref> ביולי 2016 סיימה את תפקידה בפרקליטות המדינה.<ref></ref>

=== לאחר סיום תפקידה בפרקליטות המדינה ===
החל ממרץ 2018 חברת דירקטוריון קופת חולים כללית.<ref>[https://www.clalit.co.il/he/info/Pages/clalit_board_of_directors.aspx דירקטוריון כללית], באתר כללית</ref> החל מספטמבר 2018 משמשת חברת דירקטוריון בחברת נתיבי הגז (נתג"ז).<ref></ref> בהמשך מונתה ליושבת ראש הדירקטוריון.<ref>[https://www.bdicode.co.il/manager_profile/אורית-סון/ אורית סון], באתר נתג"ז</ref> חברת מועצת המנהלים המייעצת לעמותת ניצוצות בחינוך, ומשמשת יועצת משפטית.<ref>[https://www.nitzotzot.org.il/team_category/דירקטוריון/ מועצת מנהלים מייעצת], באתר ניצוצות; [http://www.nitzotzot.org.il/team/אורית-סון-יועצת-משפטית/ אורית סון – יועצת משפטית], שם</ref>

במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתמה על גילוי דעת כנגד חקיקת פסקת התגברות והרחבת חוק החסינות.<ref>[https://pic-upload.ynet.co.il/news/GuiluiDaat.pdf גילוי דעת מטעם בכירים לשעבר בפרקליטות המדינה ובייעוץ המשפטי לממשלה], 26 במאי 2019; </ref>

== חיים אישיים ==
נשואה לעמוס סון, חבר הוועדה לאנרגיה אטומית,<ref>אורית סון, [https://www.odata.org.il/dataset/e483abd9-5056-4fd9-8410-0494f262e97a/resource/f4f0ef53-789d-4bf6-95c0-bb29e98dac44/download/-.pdf הסדר למניעת ניגוד עניינים], 18 בינואר 2021; </ref> ואם לארבעה. מתגוררת בהר אדר.<ref></ref>

== קישורים חיצוניים ==
* [https://www.facebook.com/profile.php?id=100006478530601 אורית סון ברשת החברתית פייסבוק]

== הערות שוליים ==

קטגוריה:פרקליטות מחוזיות
קטגוריה:פרקליטי מחוז ירושלים
קטגוריה:בוגרי האוניברסיטה העברית בירושלים: משפטים
קטגוריה:בוגרות האוניברסיטה העברית בירושלים: משפטים
קטגוריה:הר אדר: אישים
קטגוריה:מתנחלות
קטגוריה:ישראליות שנולדו ב-1956
קטגוריה:ישראלים שנולדו ב-1956